Source: https://finlex.fi/fi/laki/alkup/1991/19910076
Timestamp: 2020-04-06 08:43:18+00:00
Document Index: 10116071

Matched Legal Cases: ['§10', '§11', '§12', '§15', '§20', '§23', '§24', '§34', '§36', '§40']

Laki tartuntatautilain muuttamisesta 76/1991 - Säädökset alkuperäisinä - FINLEX ®
Olet tässä: Finlex › Lainsäädäntö › Säädökset alkuperäisinä › 1991 › 76/1991
muutetaan 25 päivänä heinäkuuta 1986 annetun tartuntatautilain (583/86) 6§, 10§:n 2 momentti, 11§, 12§:n 2 momentti, 15§, 20§:n 2 momentti, 23§:n 2 ja 3 momentti, 24 ja 34§ sekä 36 §:n 2 momentti sekä
Tartuntatautien vastustamistyön yleinen suunnittelu, ohjaus ja valvonta kuuluu sosiaali- ja terveysministeriölle ja sen alaisena sosiaali- ja terveyshallitukselle.
Edellä 1 momentissa mainittuja tutkimuksia ja tehtäviä suoritetaan lisäksi sosiaali- ja terveyshallituksen tähän tarkoitukseen hyväksymissä laboratorioissa.
Yleisiä vapaaehtoisia rokotuksia ja terveystarkastuksia on järjestettävä tartuntatautien ehkäisemiseksi sosiaali- ja terveysministeriön antamien ohjeiden mukaan.
Kun pikaiset toimenpiteet ovat tarpeen tartuntataudin leviämisen estämiseksi, voi sosiaali- ja terveyshallitus ja läänin alueella lääninhallitus antaa niitä koskevat välttämättömät määräykset.
Edellä 1 momentissa tarkoitetussa työssä tai tehtävässä oleva henkilö on määräajoin rokotettava ja tarkastettava siten kuin sosiaali- ja terveyshallitus tarkemmin määrää.
Johtavan terveyskeskuslääkärin tulee ilmoittaa epäillystä tai todetusta yleisvaarallisesta ja ilmoitettavasta tartuntataudista sekä rokotuksen sivuvaikutuksesta lääninhallitukselle ja sosiaali- ja terveyshallitukselle.
Sosiaali- ja terveyshallitus antaa tarkempia määräyksiä 1 ja 2 momentissa tarkoitetuista ilmoituksista samoin kuin tartuntatautitilanteen seuraamiseksi ja tartuntatautien vastustamistyön suunnittelemiseksi tarvittavien tietojen antamisesta viranomaisille.
Maa- ja metsätalousministeriön eläinlääkintöosaston tulee ilmoittaa epäillystä tai todetusta ihmisen terveyttä vaarantavasta eläintautitapauksesta sosiaali- ja terveyshallitukselle ja kiireellisessä tapauksessa myös asianomaiselle lääninhallitukselle.
Sosiaali- ja terveyshallitus voi antaa ohjeet tartuntatautien ehkäisyyn tarkoitettujen rokotteiden, vasta-aineiden ja muiden lääkkeiden käytöstä.
Jollei tartuntatautien vastustamistyön kannalta tarpeelliseksi katsottavasta yhteistoiminnasta voida sopia, valtioneuvosto voi määrätä sopimuksen tehtäväksi ja ottaen huomioon tasapuolisesti sopijapuolten edut määrätä yhteistoiminnan ehdoista.
6§10§11§12§15§20§23§24§34§36§40 a§